REGOLAMENT TAL-KUMMISSJONI (KE) Nru 811/2008
tat-13 ta’ Awwissu 2008
li jissospendi l-introduzzjoni fil-Komunità ta' eżemplari ta’ ċerti speċijiet ta' fawna u flora selvaġġi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li stabbilixxa l-Komunità Ewropea,
Wara li kkunsidrat ir-Regolament tal-Kunsill (KE) Nru 338/97 tad-9 ta’ Diċembru 1996 dwar il-protezzjoni ta’ speċijiet ta' fawna u flora selvaġġi billi jkun irregolat l-kummerċ fihom (1), u b’mod partikolari, l-Artikolu 19(2) tiegħu,
Wara li kkonsultat il-Grupp ta’ Reviżjoni Xjentifika,
Billi:
(1)
L-Artikolu 4(6) tar-Regolament (KE) Nru 338/97 jipprovdi li l-Kummissjoni tista’ tistabbilixxi restrizzjonijiet fuq l-introduzzjoni ta’ ċerti speċijiet fil-Komunità skond il-kundizzjonijiet stipulati fil-punti (a) sa (d) tiegħu. Barra minn hekk, miżuri ta’ implimentazzjoni għal tali restrizzjonijiet ġew stipulati fir-Regolament tal-Kummissjoni (KE) Nru 865/2006 ta' l-4 ta’ Mejju 2006 li jistabbilixxi regoli dettaljati fir-rigward ta’ l-implimentazzjoni tar-Regolament tal-Kunsill (KE) Nru 338/97 dwar il-protezzjoni ta’ speċijiet ta' fawna u flora selvaġġi billi jkun irregolat l-kummerċ fihom (2).
(2)
Elenku ta’ l-ispeċijiet li l-introduzzjoni tagħhom fil-Komunità huwa sospiż kien stabbilit permezz tar-Regolament tal-Kummissjoni (KE) Nru 1037/2007 tad-29 ta’ Awwissu 2007 li jissospendi l-introduzzjoni fil-Komunità ta’ eżemplari ta’ ċerti speċijiet ta’ fawna u flora selvaġġi (3).
(3)
Fid-dawl ta’ tagħrif riċenti, il-Grupp ta’ Reviżjoni Xjentifika kkonkluda li l-istatus ta’ konservazzjoni ta’ ċerti speċijiet elenkati fl-Annessi A u B tar-Regolament (KE) Nru 338/97 jkun ipperikolat b’mod serju jekk l-introduzzjoni tagħhom fil-Komunità minn ċerti pajjiżi ma tiġix sospiża. Għalhekk, l-introduzzjoni ta’ l-ispeċijiet li ġejjin għandha tiġi sospiża:
-
Falco cherrug mill-Armenja, il-Baħrejn, l-Iraq, il-Mawritanja u t-Taġikistan; Ovis vignei bocharensis mill-Użbekistan,
-
Odobenus rosmarus minn Greenland,
-
Accipiter erythropus, Aquila rapax, Gyps africanus, Lophaetus occipitalis u Poicephalus gulielmi mill-Ginea,
-
Hieraaetus ayresii, Hieraaetus spilogaster, Polemaetus bellicosus, Falco chicquera, Varanus ornatus (eżemplari selvaġġi u mrobbija) u Calabaria reinhardtii (eżemplari selvaġġi) mit-Togo,
-
Agapornis pullarius u Poicephalus robustus mill-Kosta ta' l-Avorju,
-
Stephanoaetus coronatus mill-Kosta ta' l-Avorju u t-Togo,
-
Pyrrhura caeruleiceps mill-Kolombja; Pyrrhura pfrimeri mill-Brażil,
-
Brookesia decaryi, Uroplatus ebenaui, Uroplatus fimbriatus, Uroplatus guentheri, Uroplatus henkeli, Uroplatus lineatus, Uroplatus malama, Uroplatus phantasticus, Uroplatus pietschmanni, Uroplatus sikorae, Euphorbia ankarensis, Euphorbia berorohae, Euphorbia bongolavensis, Euphorbia duranii, Euphorbia fiananantsoae, Euphorbia iharanae, Euphorbia labatii, Euphorbia lophogona, Euphorbia neohumbertii, Euphorbia pachypodoides, Euphorbia razafindratsirae, Euphorbia suzannae-manieri u Euphorbia waringiae mill-Madagaskar,
-
Varanus niloticus u Kinixys homeana (eżemplari selvaġġi mit-Togo, eżemplari mrobbija mill-Benin) mill-Benin u t-Togo,
-
Python regius, Geochelone sulcata (eżemplari mrobbija) u Pandinus imperator (eżemplari mrobbija) mill-Benin,
-
Cuora amboinensis, Malayemys subtrijuga, Notochelys platynota, Amyda cartilaginea, Cheilinus undulatus, Hippocampus kelloggi u Seriatopora stellata mill-Indoneżja,
-
Peltocephalus dumerilianus mill-Gujana,
-
Chitra chitra mill-Malażja; Cryptophyllobates azureiventris, Dendrobates variabilis u Dendrobates ventrimaculatus mill-Peru,
-
Hippocampus kuda mill-Indoneżja u l-Vjetnam,
-
Ornithoptera urvillianus (eżemplari mrobbija), Ornithoptera victoriae (eżemplari mrobbija), Tridacna gigas u Heliopora coerulea mill-Gżejjer Solomon,
-
Tridacna derasa mill-Vjetnam; Tridacna rosewateri mill-Możambik,
-
Plerogyra simplex, Hydnophora rigida, Blastomussa wellsi u Trachyphyllia geoffroyi mill-Fiġi,
-
Plerogyra sinuosa, Favites halicora, Acanthastrea spp., Cynarina lacrymalis u Scolymia vitiensis mit-Tonga,
-
Cycadaceae spp., Stangeriaceae spp. u Zamiaceae spp. mill-Madagaskar, il-Możambik u l-Vjetnam.
(4)
Il-pajjiżi ta’ l-oriġini ta’ l-ispeċijiet li huma soġġetti għal restrizzjonijiet ġodda fir-rigward ta’ l-introduzzjoni fil-Komunità skond dan ir-Regolament kollha ġew ikkonsultati.
(5)
Il-Konferenza tal-Partijiet għall-Konvenzjoni dwar il-Kummerċ Internazzjonali fi Speċijiet Ipperikolati ta' Fawna u Flora Selvaġġi (CITES), fl-erbatax-il laqgħa tagħha biddlet ir-referenzi tan-nomenklatura u kklassifikat mill-ġdid l-elenku ta' l-ispeċijiet ta' l-annimali fl-Appendiċi għas-CITES sabiex l-ordnijiet, il-familji u l-ġenera jkunu ppreżentati f'ordni alfabetika. Għalhekk, l-ispeċijiet elenkati fl-Anness tar-Regolament (KE) Nru 1037/2007 għandhom jingħataw isem u jiġu kklassifikati mill-ġdid.
(6)
L-elenku ta' l-ispeċijiet li għalihom l-introduzzjoni fil-Komunità hija sospiża għandu għalhekk jiġi emendat u r-Regolament (KE) Nru 1037/2007, għal raġunijiet ta' ċarezza, għandu jiġi sostitwit.
(7)
Il-miżuri pprovduti f'dan ir-Regolament huma skond l-opinjoni tal-Kumitat dwar il-Kummerċ fil-Fawna u l-Flora Selvaġġi,
ADOTTAT DAN IR-REGOLAMENT:
Artikolu 1
Bla ħsara għad-dispożizzjonijiet ta' l-Artikolu 71 tar-Regolament (KE) Nru 865/2006, l-introduzzjoni fil-Komunità ta' eżemplari ta' l-ispeċijiet ta' fawna u flora selvaġġi msemmija fl-Anness li jinsab ma' dan ir-Regolament hija b'dan sospiża.
Artikolu 2
Ir-Regolament (KE) Nru 1037/2007 hu mħassar.
Referenzi għar-Regolament imħassar għandhom jinftiehmu bħala referenzi għal dan ir-Regolament.
Artikolu 3
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 13 ta’ Awwissu 2008.